《和纸帐》
宋代·赵希逢

拟回暖律到寒襟，落价休论直几緡。
已唤楮生同一榻，肯容小女动纤尘。
窗横梅影眠和月，路入梨云梦着人。
欲效负暄献天子，暖烘烘地一笼春。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。